CELEX: 62009CA0503
Language: da
Date: 2011-07-21 00:00:00
Title: Sag C-503/09: Domstolens dom (Anden Afdeling) af 21. juli 2011 — Lucy Stewart mod Secretary of State for Work and Pensions (anmodning om præjudiciel afgørelse fra Upper Tribunal — Det Forenede Kongerige) (Social sikring — forordning (EØF) nr. 1408/71 — artikel 4, 10 og 10a — korttidsydelse ved uarbejdsdygtighed til unge handicappede — ydelse i anledning af sygdom eller ydelse ved invaliditet — betingelser om bopæl, om ophold på tidspunktet for indgivelsen af ansøgningen og om tidligere ophold — unionsborgerskab — proportionalitet)

10.9.2011   
            
            
               DA
            
            
               Den Europæiske Unions Tidende
            
            
               C 269/6
            
         Domstolens dom (Anden Afdeling) af 21. juli 2011 — Lucy Stewart mod Secretary of State for Work and Pensions (anmodning om præjudiciel afgørelse fra Upper Tribunal — Det Forenede Kongerige)
   (Sag C-503/09) (1)
   
   (Social sikring - forordning (EØF) nr. 1408/71 - artikel 4, 10 og 10a - korttidsydelse ved uarbejdsdygtighed til unge handicappede - ydelse i anledning af sygdom eller ydelse ved invaliditet - betingelser om bopæl, om ophold på tidspunktet for indgivelsen af ansøgningen og om tidligere ophold - unionsborgerskab - proportionalitet)
   2011/C 269/09
   Processprog: engelsk
   
      Den forelæggende ret
   
   Upper Tribunal
   
      Parter i hovedsagen
   
   
      Sagsøger: Lucy Stewart
   
      Sagsøgt: Secretary of State for Work and Pensions
   
      Sagens genstand
   
   Anmodning om præjudiciel afgørelse — Upper Tribunal — fortolkning af artikel 10, 19, 28, 29 og 95a i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet (EFT 1971 II, s. 366) — ydelse udbetalt til arbejdsløse mellem 16 og 25 år med bopæl i Det Forenede Kongerige som har været uarbejdsdygtige i mindst syv måneder (»short-term incapacity benefit in youth«) — kvalificering af ydelsen som ydelse i anledning af sygdom eller som ydelse ved invaliditet — ydelse, der er undergivet en bopælsbetingelse
   
      Konklusion
   
   
               1)
            
            
               En korttidsydelse ved uarbejdsdygtighed til unge handicappede som den i hovedsagen omhandlede er en ydelse ved invaliditet som omhandlet i artikel 4, stk. 1, litra b), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, som ændret ved Europa-Parlamentets og Rådets forordning (EF) nr. 647/2005 af 13. april 2005, hvis det er uomtvistet, at ansøgeren på datoen for indgivelsen af ansøgningen har et permanent eller langvarigt handicap.
            
         
               2)
            
            
               Artikel 10, stk. 1, første afsnit, i forordning nr. 1408/71, i nævnte udgave, som ændret ved forordning nr. 647/2005, er til hinder for, at en medlemsstat undergiver tildelingen af en korttidsydelse ved uarbejdsdygtighed til unge handicappede som den i hovedsagen omhandlede en betingelse om, at ansøgeren har fast bopæl på medlemsstatens område.
               Artikel 21, stk. 1, TEUF er til hinder for, at en medlemsstat undergiver tildelingen af en sådan ydelse:
               
                           —
                        
                        
                           en betingelse om, at ansøgeren tidligere har haft ophold på medlemsstatens område og lader alle andre omstændigheder, som gør det muligt at godtgøre, at der foreligger en reel forbindelse mellem ansøgeren og denne medlemsstat, ude af betragtning, og
                        
                     
                           —
                        
                        
                           en betingelse om, at ansøgeren opholder sig på medlemsstatens område på tidspunktet for indgivelsen af ansøgningen.
                        
                     
         
      (1)  EUT C 37 af 13.2.2010.